มาลองกินเกี๊ยวซ่าที่หลายๆ คนบอกว่าอร่อยดู แต่แอบผิดหวัง

ไม่แน่ใจว่าเพราะตั้งความหวังมากไปหรือป่าว เห็นว่าอร่อยสุดๆ เลยทำให้ไม่ค่อยประทับใจเท่าไรนัก

เกี๊่ยวซ่าที่สั่งมาสองแบบ ทั้งแบบย่างและทอด ก็โอเคนะ แต่ไม่ได้อร่อยอะไรขนาดนั้น ไส้ก็ไม่ได้เยอะด้วยอ่ะ ดีที่ทอดไม่ชุ่มน้ำมันดี

นอกจากนั้นก็สั่งบะหมี่น้ำซุปมะเขือเทศพร้อมหมูอบชีส (189 ฿)เส้นบะหมี่แบบทั่วๆ ไปมาก ไม่ใช่เส้นราเมงแบบที่ไปกินร้านญี่ปุ่น หมูอบก็แข็งๆ ได้มาประมาณสองชิ้นครึ่งแบบชิ้นเล็กๆ ชีสแยกออกมาแล้วค่อยโรยไปตอนจะทานซึ่งก็ให้จิ๊ดเดียว รสชาติเด่นที่ซอสมะเขือ เปรี้ยวๆ แปลกๆ ดี ก็โอเคระดับหนึ่ง

อีกอย่างที่ว่าดังก็คือข้าวไข่ฟูเทสชินซอส (219 ฿)จริงๆ แล้วราคานี้้ต้องมีใส่กุ้งด้วย แต่จริงๆ แล้วสั่งเป็นแบบมีแต่ไข่ แต่ตอนเค้าคิดเงินดันคิดแบบมีใส่กุ้ง ราคาต่างกันพอสมควร (ไม่ได้เช็คดูดีๆ สรุปเลยเสียตังค์ฟรี T^T) ด้านรสชาติ...จืดมากกกก ข้าวให้แน่นๆ ไข่ฟูใช้ได้ แต่มันไม่ได้รสชาติอ่ะ! ทั้งใส่พริกก็แล้ว ใส่น้ำจิ้มของเกี๊ยวซ่าเพื่อเพิ่มรสชาติก็ยังไม่ไหวอยู่ดี สุดท้ายเลยเอาน้ำซุปมะเขือเทศจากบะหมี่มาราดลงเลย ค่อยยังชั่วหน่อย

ชาเขียวร้อน (49 ฿) ก็โอเค ได้มาตรฐานทั่วไป

สรุปแล้วไม่ประทับใจร้านนี้เท่าไรนัก พนักงานดูเบลอๆ (คนหนึ่งบอกอย่าง อีกคนบอกอย่าง สั่งไปแล้วไม่ได้ทำมาเพราะลืม คิดตังค์ผิด รสชาติไม่ปลื้ม เทียบกับราคาแล้วถือว่าแพง มีค่า service charge อีก 10%
